**ACTA DE LA SESSIÓ ORDINÀRIA CELEBRADA PEL PLE DE L’AJUNTAMENT DE MONTCLAR, EL DIA 12 DE NOVEMBRE DE 2014.**

A la sala d’actes de l’Ajuntament de Montclar, essent les 17:05 hores del dia dotze de novembre de dos mil catorze, es constitueix a la Casa Consistorial el Ple de l’Ajuntament, sota la presidència del Sr. Alcalde Josep Vilar i Tristany, per tal de celebrar sessió ordinària, en primera convocatòria.

Assisteixen a l’acte els senyors: El Sr. Josep Circuns i Parera, la Sra. Dolors Parera i Guijarro i el Sr. Romà Giró i Sobrevias. Excusa la seva presència el Sr. Josep Rosas Rafart.

Actua com a secretària, la Sra. Elisabet Fustagueras i Ruiz.

Comprovat el quòrum d’assistència compleix allò que disposa l’article 98 del Decret Legislatiu 2/2003, de 28 d’abril, pel qual s’aprova el Text Refós de la Llei Municipal i de Règim Local de Catalunya, el Sr. Alcalde obre la sessió, amb subjecció a l’ordre del dia de la convocatòria.

S’obre la sessió, amb estricta subjecció a l'ordre del dia de la convocatòria:

1.- PROPOSTA APROVACIÓ ACTA SESSIÓ ANTERIOR.

2.- PROPOSTA APROVACIÓ DONACIÓ DE COMPTE DECRETS ALCALDIA.

3.- PROPOSTA APROVACIÓ CALENDARI FISCAL 2015.

4.- PROPOSTA APROVACIÓ PROVISIONAL MODIFICACIÓ ORDENANCES FISCALS EXERCICI 2015.

5.- PROPOSTA APROVACIÓ COMPTE GENERAL EXERCICI 2013.

6.- ASSUMPTES SOBREVINGUTS.

7.- INFORMACIONS ALCALDIA.

8.- PRECS I PREGUNTES.

**1.- PROPOSTA APROVACIÓ ACTA DE LA SESSIÓ ANTERIOR.**

Es llegeix l’esborrany de l’acta de la sessió anterior: la sessió ordinària celebrada del dia 16 de juliol de 2014. Un cop llegida, s’aprova per unanimitat i sense esmenes.

**2 – PROPOSTA RATIFICACIÓ DECRETS D’ALCALDIA.**

Es dóna compte que des de l’anterior sessió, s’han dictat els següents Decrets d’Alcaldia sotmesos a ratificació de la competència del Ple:

1.- **Decret d’Alcaldia 14/14**, de 20 d’agost de 2014, d’atorgament de llicència municipal d’obres, a l’expedient d’obres número 06/14, demanat pel Sr. Josep Pujantell Prat, per tal de rejuntar la pedra de la façana de la Casa Nova del Pujol de Montclar.

2.- **Decret d’Alcaldia 15/14**, de 12 de setembre de 2014, d’acceptació dels ajuts relatius al Programa complementari de suport a l’economia productiva local, i en concret pel que fa a les línies de suport al “Finançament de la millora i el manteniment dels camins locals” i “Finançament de la reforma, rehabilitació i reparació d’elements constitutius del patrimoni singular local” de l’Ajuntament de Montclar, per les actuacions de “Obres de restauració de l’església de St. Martí de Montclar” per import de subvenció de 39.255,00 € i “Projecte d’arranjament i pavimentació de 4 camins municipals” per import de subvenció de 37.604,67 €.

3.- **Decret d’Alcaldia 16/14**, de 17 de setembre de 2014, d’atorgament de llicència municipal de segregació i agregació als Srs. Ramon Vilanova Fígols i Àngela Rafart Casòliva, per tal de segregar 3,5642 Ha. de la finca La Vila i agregar aquesta porció segregada a la finca col·lindant de Ca l’Isidró. D’aquesta manera, la finca La Vila passaria a tenir 28,3792 Ha. i la finca Ca l’Isidró passaria a tenir 5,1892 Ha.

4.- **Decret d’Alcaldia 17/14**, de 15 d’octubre de 2014, d’atorgament de llicència d’obres a l’expedient número 04/14, demanat per la Sra. Maria Rosa Soler Sala, per tal de dur a terme la construcció d’un cobert tipus porxo a la casa anomenada El Porxo de la Rectoria de Montclar.

Un cop llegits tots els decrets anteriors, es ratifiquen per unanimitat.

**3.- PROPOSTA APROVACIÓ CALENDARI FISCAL 2015.**

Un cop vist el Calendari Fiscal per a l’any 2015 proposat per l’Organisme de Gestió Tributària de la Diputació de Barcelona, aquest s’aprova per unanimitat del Plenari, quedant establert de la següent manera:

Data inici Data final

Impost sobre vehicles 04/02/2015 04/04/2015

de tracció mecànica

Impost sobre béns 05/04/2015 05/06/2015

Immobles urbans

Taxa per recollida 05/04/2015 05/06/2015

d’escombraries, 1a fracció

Taxa per recollida escombraries

Comercials, 1ª fracció 05/04/2015 05/06/2015

Impost sobre béns 05/09/2015 05/11/2015

Immobles rústics

Impost sobre Activitats 05/09/2015 05/11/2015

Econòmiques

Taxa per recollida 05/09/2015 05/11/2015

d’escombraries, 2a fracció

Taxa per recollida escombraries

Comercials, 2ª fracció 05/09/2015 05/11/2015

Taxa per subministrament

Aigua potable:

1ª fracció, aigua 1T 2015 04/02/2015 04/04/2015

2ª fracció, aigua 2T 2015 02/05/2015 02/07/2015

3ª fracció, aigua 3T 2015 02/08/2015 02/10/2015

4ª fracció, aigua 4T 2015 05/11/2015 07/01/2015

**4.- PROPOSTA APROVACIÓ PROVISIONAL MODIFICACIÓ ORDENANCES FISCALS EXERCICI 2015.**

El text refós de la Llei reguladora de les Hisendes Locals, aprovat pel Reial Decret Legislatiu 2/2004, de 5 de març, estableix en els seus articles 15 a 19 el procediment per a l’aprovació i modificació de les Ordenances fiscals reguladores dels tributs locals.

En el cas d’imposició de nous tributs, les Ordenances fiscals hauran d’aprovar-se simultàniament a l’adopció dels respectius acords d’imposició. L’article 16.1 del text legal esmentat estableix que les Ordenances fiscals contindran com a mínim la determinació dels elements tributaris, el règim de declaració i d’ingrés, així com les dates d’aprovació i d’inici de la seva aplicació.

Quan es modifiquen les Ordenances fiscals, els acords de modificació hauran de contenir la nova redacció dels preceptes afectats.

La publicació dels textos actualitzats de les ordenances fiscals municipals resulta necessària, a fi de donar compliment al que estableix l’article 85 de la Llei 58/2003, de 17 de desembre, General Tributària, ja que aquestes han de complir la doble funció de servir com a eina normativa fonamental de gestió dels tributs locals i alhora comunicació informativa amb els ciutadans.

Així mateix, la Disposició addicional quarta, apartat 3, de la Llei General Tributària, i l’article 12 del text refós de la Llei reguladora de les Hisendes Locals possibiliten que les Entitats locals adaptin l’aplicació de la normativa tributària general al règim d’organització i funcionament propi de cada Entitat, previsió aquesta que justifica la proposta d’aprovar i mantenir actualitzada, amb les modificacions que s’escaiguin, una Ordenança General, redactada a l’empara de l’article 106.2 de la Llei 7/1985, de 2 d’abril, reguladora de les Bases del Règim Local.

En aquest sentit, les modificacions introduïdes als textos de les ordenances fiscals municipals obeeixen, al compliment de les previsions normatives esmentades anteriorment.

Vistos els informes tècnic econòmics a què es refereix l’article 25 del text refós de la Llei reguladora de les Hisendes Locals, en els quals es posa de manifest el valor de mercat de la utilitat derivada de la utilització privativa o aprofitament especial del domini públic local en cadascú dels supòsits que originen la imposició de taxes o la modificació de les seves tarifes.

Verificat que, en relació a les taxes per prestació de serveis públics o realització d’activitats administratives de competència local, que s’imposen o es modifiquen, l’import de la recaptació estimada no excedeix, en el seu conjunt, del cost previsible del servei o activitat que es prestarà, conforme al que preveu l’article 24.2 del text refós de la Llei reguladora de les Hisendes Locals.

Vista la Memòria de l’Alcaldia, els informes de la Secretaria i la Intervenció i el de la Comissió d’Hisenda, per unanimitat del Ple s’adopten els següents

##### **A C O R D S:**

**Primer.**- Aprovar provisionalment la modificació de l’Ordenança General de Gestió, Inspecció i Recaptació dels ingressos de dret públic municipals que haurà de regir per a l’exercici 2015 i següents.

**Segon.-** Aprovar provisionalment per a l’exercici de 2015 i següents la modificació de les Ordenances fiscals que a continuació es relacionen:

|  |  |
| --- | --- |
| Ordenança fiscal núm. 1 | reguladora de l'impost sobre Béns Immobles. |
| Ordenança fiscal núm. 2 | reguladora de l'impost sobre Activitats Econòmiques. |
| Ordenança fiscal núm. 3 | reguladora de l'impost sobre Vehicles de Tracció Mecànica. |
| Ordenança fiscal núm. 5 | reguladora de l'impost sobre Construccions, Instal·lacions i Obres. |
| Ordenança fiscal núm. 4 | reguladora de la taxa per llicències o la comprovació d’activitats comunicades en matèria d’urbanisme. |
| Ordenança fiscal núm. 7 | reguladora de la taxa per Aprofitament especial del domini públic local, a favor d’empreses explotadores de serveis de subministraments d’interès general. |
| Ordenança fiscal núm. 8 | reguladora de la taxa per la prestació del servei de gestió de residus municipals. |

**Tercer.-** Indicar que el text de l’Ordenança General de Gestió, Inspecció i Recaptació dels ingressos de dret públic municipals a què es refereix l’acord primer, així com el text de les Ordenances que s’especifiquen seguidament, és coincident en tot allò que constitueix prescripció legal d’obligatòria i general aplicació amb el model aprovat per la *Diputació de Barcelona* i publicat *al* *Butlletí Oficial de la Província* de 30 de setembre de 2014:

|  |  |
| --- | --- |
| Ordenança fiscal núm. 1 | reguladora de l'impost sobre Béns Immobles. |
| Ordenança fiscal núm. 2 | reguladora de l'impost sobre Activitats Econòmiques. |
| Ordenança fiscal núm. 3 | reguladora de l'impost sobre Vehicles de Tracció Mecànica. |
| Ordenança fiscal núm. 5 | reguladora de l'impost sobre Construccions, Instal·lacions i Obres. |
| Ordenança fiscal núm. 4 | reguladora de la taxa per llicències o la comprovació d’activitats comunicades en matèria d’urbanisme. |
| Ordenança fiscal núm. 7 | reguladora de la taxa per Aprofitament especial del domini públic local, a favor d’empreses explotadores de serveis de subministraments d’interès general. |
| Ordenança fiscal núm. 8 | reguladora de la taxa per la prestació del servei de gestió de residus municipals. |

**Quart.-** Els acords definitius en matèria de derogació, aprovació i modificació d’Ordenances fiscals per a l’exercici de 2015, seran objecte de publicació en el *Butlletí Oficial de la Província* sota els criteris següents:

1) Es publicarà la relació d’Ordenances que es deroguen i s’aproven per primer cop.

2) Es publicaran íntegrament els elements tributaris de determinació obligatòria per part de l’Ajuntament, així com els preceptes que difereixin del model proposat i aprovat per la Diputació de Barcelona.

3) Mitjançant remissió expressa al text/model aprovat per la Diputació de Barcelona i publicat *al Butlletí Oficial de la Província* de data 30 de setembre de 2014, es farà pública l’adaptació de l’Ordenança General de Gestió, Inspecció i Recaptació dels ingressos de dret públic municipals i el text de les Ordenances fiscals detallades seguidament:

|  |  |
| --- | --- |
| Ordenança fiscal núm. 1 | reguladora de l'impost sobre Béns Immobles. |
| Ordenança fiscal núm. 2 | reguladora de l'impost sobre Activitats Econòmiques. |
| Ordenança fiscal núm. 3 | reguladora de l'impost sobre Vehicles de Tracció Mecànica. |
| Ordenança fiscal núm. 5 | reguladora de l'impost sobre Construccions, Instal·lacions i Obres. |
| Ordenança fiscal núm. 4 | reguladora de la taxa per llicències o la comprovació d’activitats comunicades en matèria d’urbanisme. |
| Ordenança fiscal núm. 7 | reguladora de la taxa per Aprofitament especial del domini públic local, a favor d’empreses explotadores de serveis de subministraments d’interès general. |
| Ordenança fiscal núm. 8 | reguladora de la taxa per la prestació del servei de gestió de residus municipals. |

**Cinquè.-** Exposar al públic en el tauler d’anuncis de l’Ajuntament els anteriors acords provisionals, així com el text complet de les Ordenances fiscals modificades durant el termini de trenta dies hàbils, comptats des del dia següent al de la publicació de l’anunci d’exposició en el Butlletí Oficial de la Província.

Durant el període d’exposició pública de les Ordenances, els qui tinguin un interès directe, en els termes previstos a l’article 18 del text refós de la Llei reguladora de les Hisendes Locals aprovat pel Reial Decret Legislatiu 2/2004, de 5 de març, podran examinar l’expedient i presentar-hi les reclamacions que estimin oportunes. Transcorregut el període d’exposició pública sense haver-se presentat reclamacions, els acords adoptats restaran definitivament aprovats.

**5.- APROVACIÓ DEL COMPTE GENERAL DEL PRESSUPOST DE L’EXERCICI 2013**.

Vista la documentació corresponent al Compte General del Pressupost de l’exercici de 2013, format per la intervenció municipal, integrada pels comptes i estats relacionats a la Regla 85 i següents de l’Ordre EHA/4042/2004, de 23 de novembre, per la qual s’aprova la Instrucció del model simplificat de comptabilitat local.

Vist l’informe favorable emès per la Comissió especial de comptes.

Un cop transcorregut el termini d’exposició pública previst legalment sense haver-se presentat cap reclamació ni al·legació a l’efecte, per unanimitat s’acorda:

**Primer**.- Aprovar el Compte General del Pressupost de l’Ajuntament de Montclar, corresponent a l’exercici 2013, d’acord amb la documentació aportada.

**Segon**.- Remetre còpia dels documents preceptius a la Sindicatura de Comptes de Catalunya, als efectes convenients.

**6.- ASSUMPTES SOBREVINGUTS.**

No n’hi ha de rellevants que hagin de constar en acta de Ple.

**7.- INFORMACIONS ALCALDIA.**

No n’hi ha de rellevants que hagin de constar en acta de Ple.

**8.- PRECS I PREGUNTES.**

El Sr. Romà Giró demana sobre el termini d’execució de les obres de pavimentació de la plaça de Montclar. El Sr. Alcalde respon que encara s’ha de començar i no se sap la data exacte. El Sr. Giró comenta que espera un respecte pel verd de la plaça; el Sr. Alcalde respon que l’actuació es durà a terme segons el projecte. El Sr. Giró diu que el poble no ho vol així, i que en tot cas tot plegat representaria un reajustament dels plànols del projecte; que l’Ajuntament de Montclar hauria de marcar noves pautes i comunicar-se amb els veïns i, que per sobre de tot, cal ser transparent.

El Sr. Giró comenta que caldria haver invertit alguna partida de l’obra per fer desguassos i sortides d’aigua; la Sra. Parera comenta que hi ha haver un error en la consecució del projecte, a la primera fase. El Sr. Giró respon que ell considera que això no correspon a un error.

I sense més assumptes a tractar, s’aixeca la sessió essent les 17:30 hores, del que jo secretària en dono fe.